2660 2011.08.12 -
címkék: online // pályázat // pályázat // e-kommunikáció // social media
Újdonság volt, hogy a felhasználók kezébe is került döntés: a nyertesek kiválasztásában ugyanis részt vettek az olvasók – s esetenként az egyes projektek majdani haszonélvezői – is. Az összesen kétszázkilencven pályázatra több mint 16 ezer szavazat érkezett , és az első öt-öt helyezett közül egy szakmai zsűri döntött a nyertesekről.
Az elbírálásnál a zsűri elsődlegesen a projektötlet hasznosságát, értékét, megvalósíthatóságát vette figyelembe, de külön figyeltek a hátrányos helyzetű térségekre is. A bírálók már korábban leszögezték: nem egyes alapítványok, szervezetek napi működését kívánják finanszírozni, hanem a megújulásért tett erőfeszítéseikbe szeretnének besegíteni.
“Idén tizenegy éves a Startlap, a leglátogatottabb portál Magyarországon. Amikor a megújítása mellett döntöttünk, tudtuk azt is, hogy szeretnénk társakat magunk mellé ebben. A pályázat ráirányítja a figyelmet a folyamatos fejlődés-fejlesztés fontosságára” – mondta el a díjátadón Nagy Gergely, a Startlap lapigazgatója.
Hozzátette: mindegyik győztesről kisfilm készül, így mindenki láthatja, hogy az alapítványok hogyan használják fel a megnyert összeget.
Oktatás témakörben a Jásdi Általános Iskoláért Alapítvány pályázata nyerte meg az egymillió forintot: a jelenlegi intézményt kibővítenék egy új, magas színvonalú, művészeti teremmel, amelyben grafikai és kézműves oktatást indítanának el. Közösség témakörben a győztes a csemői Paci Doki Alapítvány lett, mely a halmozottan fogyatékos gyermekek lovas terápiáját egy készségfejlesztő parkkal szeretnék kiegészíteni, ahol a kicsik speciális fejlődését elősegítő különleges játékok találhatóak. Környezetvédelem témakörben a székesfehérvári Vadmadárkórház Természetvédelmi Alapítvány lett a befutó. Céljuk most az, hogy környezeti nevelési programjukkal eljussanak a nagyobb diákokhoz, a középiskolásokhoz is.
A Startlap megújítása szeptemberben debütál, amelynél a pályázatnál elvárt szempontokhoz hasonlóan előtérbe helyezik a közösségi igényeket, a praktikusságot, a még könnyebb használhatóságot és a tájékoztatást, szórakoztatást is.
» Mit adhat a Google+?
» Startolj a megújulásért!
» A gyermekbiztos internetért
» Ismét Segítsüti kampány
» Hétszeres tagság két hét alatt
» 20 ezer like az Invitelnek
» Nyitottak vagyunk az email reklámra
» Eltérő hirdetési befogadás
» A legnépszerűbb hazai lifestyle app
IT Services: Több száz új munkahely, Crew Print, Kerékpárral a londoni olimpiára, Fillince Kft., Nexus BTL, Az online ügyfélszerzés trükkjei, Bővül az Adverticum, UP Hungary Kft.